హైవే..రైల్వే..వాటర్వే..ఎయిర్వే..ఐవే ఈ ఐదు మార్గాలను బలోపేతం చేస్తాం: మోదీసదియా(అసోం), మే 26: దేశం సుస్థిర అభివృద్ధి దిశగా అడుగులు వేయాలంటే ముందుగా మౌలిక వసతుల బలోపేతంపై దృష్టి సారించాల్సిన అవసరం ఉందని ప్రధాన మంత్రి నరేంద్ర మోదీ ఉద్ఘాటించారు. అందులో భాగంగానే తమ ప్రభుత్వం.. రహదారులు (హైవే),  రైల్వేలు(రైల్వే), జలమార్గాలు(వాటర్వే), వాయుమార్గాలు(ఎయిర్వే), సమాచార మార్గం(ఐ (ఇన్ఫర్మేషన్) -వే) బలోపేతానికి కృషి చేస్తోందన్నారు. ఈ ఐదు మార్గాలను(పంచ్ పాత) బలోపేతం చేయడం ద్వారా నవభారతాన్ని నిర్మిస్తామని మోదీ స్పష్టం చేశారు. శుక్రవారం ప్రధాని అసోంలో పర్యటించారు. దేశంలోనే అత్యంత పొడవైన(9.15 కిలోమీటర్లు) నదీ వంతెన ‘ధోలా- సదియా’ను ప్రారంభించి, జాతికి అంకితం చేశారు. ఈ సందర్భంగా ఆయన మాట్లాడుతూ .. ఈశాన్య భారతంలో నూతన ఆర్థికవిప్లవానికి ఈ వంతెన దోహదపడుతుందని, భారతదేశం సూపర్ పవర్గా అవిర్భవించడానికి సహాయకారిగా నిలుస్తుందని తెలిపారు.సదియాకు చెందిన ప్రముఖ అసోం గాయకుడు భూపేన్ హజారికా పేరును ఈ వంతెనకు పెడుతున్నట్లు ప్రకటించారు. ఈశాన్య భారతం వ్యాపారవృద్ధికి ఈ వంతెన దోహదపడుతుందని తెలిపారు. నవ భారతానికి ఈశాన్య భారతం (నార్త్ఈ్స్ట-ఎన్ఈ) చోదకశక్తిగా నిలవాలని ప్రధాని ఆకాంక్షించారు. ఎన్ఈ అంటే న్యూ ఎకానమీ.. న్యూ ఎనర్జీ.. న్యూ ఎంపవర్మెంట్ అంటూ భాష్యం చెప్పారు. నదీ వంతెనను ప్రారంభించిన తర్వాత ప్రధాని స్థానికంగా ఉన్న ఇండియన్ అగ్రికల్చర్ రీసెర్చ్ ఇన్స్టిట్యూట్ను సందర్శించారు. అక్కడ రూ.6 వేల కోట్లతో ‘సంపద’ (ఎస్ఏఎంపీఏడీఏ- స్కీం ఫర్ ఆగ్రో మెరైన్ ప్రాసెసింగ్ అండ్ డెవల్పమెంట్ ఆఫ్ ఆగ్రో ప్రాసెసింగ్) పథకాన్ని ప్రారంభించారు. ఎన్డీయే ప్రభుత్వం మూడో వార్షికోత్సవం సందర్భంగా ఈ పథకాన్ని ప్రకటించారు. ఈ సందర్భంగా ప్రధాని మాట్లాడుతూ.. ఆహారశుద్ధి రంగానికి ప్రోత్సాహమిచ్చేందుకు సంపద పథకాన్ని ప్రారంభించినట్లు తెలిపారు. 2022 నాటికి దేశంలోని రైతుల ఆదాయాన్ని రెట్టింపు చేయాలన్న లక్ష్యంతో ఈ పథకాన్ని ప్రారంభిస్తున్నామన్నారు. ఎన్డీయే ప్రభుత్వం మూడేళ్లు పూర్తి చేసుకున్న సందర్భంగా వ్యవసాయ రంగంలో యువతకు మరిన్ని అవకాశాలు కల్పించే దిశగా పలు పథకాలు ప్రకటిస్తామన్నారు.వంతెనపై ఒంటరిగా..!ధోలా- సదియా వంతెనను ప్రారంభించిన తర్వాత ప్రధాని మోదీ భద్రతదళాలను తన వెంట రావద్దని వారిస్తూ ఒంటరిగా వంతెనపై కొద్ది దూరం నడిచి దాన్ని పరిశీలించారు. అనంతరం ఓ వాహనంలో వంతెనపై ప్రయాణించారు. ఈ కార్యక్రమంలో కేంద్ర మంత్రి నితిన్ గడ్కరీ, అసోం గవర్నర్ బన్వరీలాల్ పురోహిత, అసోం సీఎం సరబానంద సోనోవాల్ తదితరులు పాల్గొన్నారు.
haive..railve..vatarve..airvay..aive ee aidu maargaalanu balopetam chestam: modisadia(asom), mee 26: desham susthira abhivruddhi disagaa adugulu veyalante mundugaa moulika vasatula balopetampai drushti saarinchaalsina avasaram undani pradhaana mantri narendra modii udghaatinchaaru. andulo bhagamgane tama prabhutvam.. rahadaarulu (haive),  railvelu(railve), jalamaargaalu(vatarve), vaayumaargaalu(airvay), samachara maargam(ai (infermation) -vee) balopetaniki krushi chestondannaru. ee aidu maargaalanu(punch paata) balopetam cheyadam dwara navabhaarataanni nirmistaamani modii spashtam chesaru. sukravaaram pradhaani asomlo paryatinchaaru. desamlone atyanta podavaina(9.15 kilometerlu) nadee vantena ‘dhola- sadia’nu praarambhinchi, jaatiki ankitam chesaru. ee sandarbhamgaa aayana maatlaadutuu .. eesaanya bhaaratamlo noothana aardhikaviplavaaniki ee vantena dohadapadutundani, bharatadesam super pavarga avirbhavinchadaaniki sahayakariga nilustundani telipaaru.sadiyaaku chendina pramukha asom gayakudu bhupen hazarica paerunu ee vantenaku pedutunnatlu prakatinchaaru. eesaanya bhaaratam vyaapaaravruddhiki ee vantena dohadapadutundani telipaaru. nava bhaarataaniki eesaanya bhaaratam (nortyst-eny) chodakasaktigaa nilavaalani pradhaani aakaankshinchaaru. eny ante nyoo ekaanami.. nyoo energy.. nyoo empaverment antuu bhashyam cheppaaru. nadee vantenanu praarambhinchina tarvaata pradhaani sthaanikamgaa unna indian agricalchar reserch institutnu sandarsinchaaru. akkada roo.6 vela kotlatho ‘sampada’ (sampada- skeem far agro merine prossesing and devalpament af agro prossesing) pathakaanni praarambhinchaaru. endeeye prabhutvam moodo vaarshikotsavam sandarbhamgaa ee pathakaanni prakatinchaaru. ee sandarbhamgaa pradhaani maatlaadutuu.. aahaarasuddhi rangaaniki prothsaahamichenduku sampada pathakaanni praarambhinchinatlu telipaaru. 2022 naatiki desamloni raitula aadaayaanni rettimpu cheyalanna lakshyamto ee pathakaanni praarambhistunnaman. endeeye prabhutvam moodellu puurti chesukunna sandarbhamgaa vyavasaaya rangamlo yuvataku marinni avakaasaalu kalpinche disagaa palu pathakaalu prakatistaamannaaru.vantenapai ontarigaa..!dhola- sadia vantenanu praarambhinchina tarvaata pradhaani modii bhadratadalaalanu tana venta ravaddani vaaristuu ontarigaa vantenapai koddi dooram nadichi daanni pariseelinchaaru. anantaram oo vaahanamlo vantenapai prayaaninchaaru. ee kaaryakramamlo kendra mantri nitin gadkari, asom gavarnar banvarilal purohita, asom cm sarabaananda sonoval taditarulu paalgonnaaru.